Document ID: 32005L0088

DIREKTIVA 2005/88/ES EVROPSKEGA PARLAMENTA IN SVETA
z dne 14. decembra 2005
o spremembi Direktive 2000/14/ES o približevanju zakonodaje držav članic v zvezi z emisijo hrupa v okolje, ki ga povzroča oprema, ki se uporablja na prostem
(Besedilo velja za EGP)
EVROPSKI PARLAMENT IN SVET EVROPSKE UNIJE STA -
ob upoštevanju Pogodbe o ustanovitvi Evropske skupnosti in zlasti člena 95 Pogodbe,
ob upoštevanju predloga Komisije,
ob upoštevanju mnenja Evropskega ekonomsko-socialnega odbora (1),
po posvetovanju z Odborom regij,
v skladu s postopkom, določenim v členu 251 Pogodbe (2),
ob upoštevanju naslednjega:
(1)
Direktiva 2000/14/ES Evropskega parlamenta in Sveta (3) je bila predmet pregleda Delovne skupine za opremo, ki se uporablja na prostem, ki jo je ustanovila Komisija.
(2)
V svojem poročilu z dne 8. julija 2004 je ta delovna skupina sklenila, da so nekatere omejitve iz stopnje II, ki se morajo obvezno začeti uporabljati od 3. januarja 2006, tehnično neizvedljive. Vendar pa namen ni nikoli bil omejevati dajanje na trg ali v obratovanje opreme zgolj na podlagi tehnične izvedljivosti.
(3)
Zato je treba zagotoviti, da se nekatere vrste opreme, navedene v členu 12 Direktive 2000/14/ES, ki zgolj iz tehničnih razlogov ne bi mogle izpolniti omejitev iz stopnje II do 3. januarja 2006, lahko dajo na trg in/ali v obratovanje od navedenega datuma.
(4)
Izkušnje iz prvih petih let uporabe Direktive 2000/14/ES so pokazale, da je potrebnega več časa za izpolnitev določb, predvidenih v členih 16 in 20 navedene direktive in so nakazale na potrebo po pregledu navedene direktive z možnostjo sprememb, zlasti glede omejitev iz stopnje II, ki so navedene v njej. Zato je treba za dve leti podaljšati rok za predložitev poročila Evropskemu parlamentu in Svetu o izkušnjah Komisije pri izvajanju in upravljanju Direktive 2000/14/ES, kakor je navedeno v členu 20(1) navedene direktive.
(5)
Člen 20(3) Direktive 2000/14/ES predvideva, da Komisija predloži poročilo Evropskemu parlamentu in Svetu o tem, ali in v kolikšnem obsegu tehnični napredek omogoča zmanjšanje vrednosti omejitev za vrtne kosilnice in obrezovalnike trat/obrezovalnike tratnih robov. Glede na dejstvo, da so obveznosti iz člena 20(1) navedene direktive bolj zavezujoče kot tiste iz člena 20(3), ter zaradi izogibanja podvajanja prizadevanj, je primerno, da se te vrste opreme vključi v splošno poročilo, predvideno v členu 20(1) navedene direktive. Zato naj bi se ločena obveznost poročanja iz člena 20(3) navedene direktive ukinila.
(6)
Ker cilja te direktive, in sicer zagotavljanje trajnega delovanja notranjega trga tako, da se zahteva, da oprema, ki se uporablja na prostem, ustreza usklajenim predpisom o hrupu v okolju, države članice ne morejo zadovoljivo doseči in ker se ta cilj zaradi obsega in učinkov predlaganega ukrepa, lažje doseže na ravni Skupnosti, lahko Skupnost sprejme ukrepe v skladu z načelom subsidiarnosti iz člena 5 Pogodbe. Skladno z načelom sorazmernosti iz navedenega člena, ta direktiva ne prekoračuje tega, kar je potrebno za doseganje navedenega cilja, v tem je njen obseg uporabe omejen na tiste vrste opreme, za katere je izpolnjevanje omejitev iz stopnje II trenutno nemogoče zaradi tehničnih razlogov.
(7)
V skladu s točko 34 Medinstitucionalnega sporazuma o boljši pripravi zakonodaje (4) se države članice spodbuja, da za svoje potrebe in v interesu Skupnosti izdelajo in objavijo lastne tabele, ki naj kolikor nazorno je to mogoče, prikažejo korelacijo med to direktivo in ukrepi za prenos v nacionalno pravo.
(8)
Direktivo 2000/14/ES bi bilo torej treba ustrezno spremeniti -
SPREJELA NASLEDNJO DIREKTIVO:
Člen 1
Direktiva 2000/14/ES se spremeni na naslednji način:
1.
tabela v členu 12 se nadomesti z:
„Vrsta opreme
Neto vgrajena moč P (v kW)
Električna moč P el vkW (5)
Masa naprave m v kg
Rezalna širina L v cm
Dovoljena raven zvočne moči v dB/1 pW
stopnja I od 3. januarja 2002
stopnja II od 3. januarja 2006
stroji za stiskanje (vibracijski valjarji, vibracijske plošče, vibracijski nabijači)
P ≤ 8
108
105 (6)
8 P ≤ 70
109
106 (6)
P 70
89 + 11 lg P
86 + 11 lg P (6)
buldožerji na gosenicah, nakladalniki na gosenicah, bagri-nakladalniki na gosenicah
P ≤ 55
106
103 (6)
P 55
87 + 11 lg P
84 + 11 lg P (6)
buldožerji na kolesih, nakladalniki na kolesih, bagri-nakladalniki na kolesih, prekucniki, grederji-ravnalniki, nakladalni kompaktorji na odlagališčih za odpadke, viličarji z motorji z notranjim zgorevanjem in s protiutežjo, premični žerjavi, stroji za stiskanje (nevibracijski valjarji), finišerji za ceste, hidravlični agregati
P ≤ 55
104
101 (6) (7)
P 55
85 + 11 lg P
82 + 11 lg P (6) (7)
bagri, gradbena dvigala za prenos blaga, gradbeni vitli, motorni okopalniki - motokultivatorji
P ≤ 15
96
93
P 15
83 + 11 lg P
80 + 11 lg P
ročno upravljani lomilci betona in krampi za beton
m ≤ 15
107
105
15 m 30
94 + 11 lg m
92 + 11 lg m (6)
m ≥ 30
96 + 11 lg m
94 + 11 lg m
stolpni žerjavi
98 + lg P
96 + lg P
Varilni agregati in električni generatorji
P el ≤ 2
97 + lg P el
95 + lg P el
2 P el ≤ 10
98 + lg P el
96 + lg P el
10 P el
97 + lg P el
95 + lg P el
kompresorji
P ≤ 15
99
97
P 15
97 + 2 lg P
95 + 2 lg P
vrtne kosilnice, obrezovalnik trat/obrezovalnik tratnih robov
L ≤50
96
94 (6)
50 L ≤ 70
100
98
70 L ≤ 120
100
98 (6)
L 120
105
103 (6)
Dovoljene ravni zvočne moči se zaokrožijo navzgor ali navzdol na najbližjo celo številko (za manj kot 0,5 uporabite nižjo številko; za več ali enako 0,5, uporabite višjo številko).“
2.
člen 20 se spremeni:
(a)
v prvem stavku odstavka 1 se besede „najpozneje 3. januarja 2005“ nadomestijo z „najpozneje 3. januarja 2007“;
(b)
odstavek 3 se črta.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2005. O tem takoj obvestijo Komisijo.
Države članice uporabljajo navedene predpise od 3. januarja 2006.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice sporočijo Komisiji besedila glavnih določb nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati na dan objave v Uradnem listu Evropske unije.
Člen 4
Ta direktiva je naslovljena na države članice.
V Strasbourgu, 14. decembra 2005

Labels: 7
1
0
20